system
Răspunde în limba română, în stilul Wikipedia, cat mai corect gramatical.
user
Cum ai descrie Curciu, Sibiu?
assistant
Curciu, mai demult Criș (în dialectul săsesc Kiertš, în , în ) este un sat în comuna Dârlos din județul Sibiu, Transilvania, România.

Istoric 
Curciu era în antichitate o așezare dacică, un simplu sat, care ocupa un hectar din locul numit astăzi "La Fântâni". Ea se suprapunea unor așezări din epoca bronzului și din cea a fierului timpuriu. 

În 1337, un sas pe nume "Petro de Keuruz" este pomenit într-un document ca martor într-un proces, localitatea sa de obârșie fiind desemnată ca "senioribus sediuin de Medies", adică parte din Scaunul Mediașului.

Comunitatea săsească de aici, altădată foarte numeroasă, a scăzut mult după 1990.

Biserica și fortificația 

Incinta  bisericii evanghelice fortificate de la Curciu are o formă ovală și este construită din piatră de râu. Biserica Sf. Ioan este o biserică-hală și a fost construită în prima jumătate a secolului al XIV-lea, în stil gotic, dar de-a lungul timpului a suferit mai multe modificări. Se pare că lăcașul de astăzi, mult schimbat față de cel vechi, a fost construit în două faze: prima a avut loc între 1425-1430, perioadă în care a fost mai întâi înălțat corul, iar cea de a doua fază la mijlocul secolului al XV-lea.

Orga bisericii, care a fost construită în 1844 de Wilhelm Maetz și restaurată în 1906 de Andreas Scherer, este murdară, neîngrijită, dar nedeteriorată și în stare de funcționare.

Vezi și 
 Biserici fortificate din Transilvania

Note

Galerie imagini

Bibliografie 
 Radu, Dionisie, Monografia satului Curciu, jud. Sibiu, Editura Napoca Star, Cluj-Napoca, 2001 ISBN 973-647-007-5
Hermann Fabini: Die Kirchenburg in Kirtsch. Hermannstadt, Monumenta Verlag, 1996.

Legături externe 
Curciu - Informații și fotografii
Biserici fortificate din Transilvania  
Fortified churches from Transylvania 
Kirchenburgen in Siebenbürgen 
Erdélyi erődtemplomok 
Dicționar de localități din Transilvania 
Biserica fortificata Curciu
Informații despre fortificația din localitate

Curciu, Dârlos
Curciu, Dârlos